L’Agència Jove de Burjassot llança els nous cursos de BECAMOS que es desenvoluparan en el Campus City
2025-07-24

Obtenir la certificació MOS (Microsoft Office Specialist), que acredita, amb validesa internacional, les competències dels alumnes en cadascun dels programes desenvolupats, Excel, PowerPoint i Word és molt fàcil a Burjassot gràcies al treball desenvolupat des de l’Agència Jove del municipi, el servei d’atenció als joves de l’Institut Municipal de Cultura i Joventut, en col·laboració amb la Fundació Esplai.

Per a poder realitzar els citats cursos de Word, Excel i PowerPoint, que es desenvoluparan a partir del 2 de maig en el Campus City, l’oficina de l’IMCJB en el Campus de Burjassot, els interessats poden realitzar ja les matrícules a través de la web de l’IMCJB, www.imcjb.net, o en la seu electrònica de l’IMCJB. Els alumnes de 16 a 30 anys podran accedir als cursos de manera totalment gratuïta mentre que, els de més de 30 anys, hauran d’abonar 12€, que corresponen a un percentatge dels drets d’examen. Per a la realització del curs, els alumnes hauran d’acudir a les classes amb els seus ordinadors portàtils. En el cas dels estudiants universitaris, cadascun dels cursos està reconegut amb tres Crèdits de Lliure Elecció de la Universitat de València.

El curs d’Excel Specialist s’impartirà del 2 a l’11 de maig, els dilluns i dimecres de 10 a 11:30 hores; el de PowerPoint, del 3 al 12 de maig, dimarts i dijous de 12 a 13:30 hores i el de Word Specialist, del 3 al 17 de maig, els dimarts de 17:30 a 19:30 hores.